**Meg – Kontekst**

**Hvem er du, hva er viktig for deg og de rundt deg i arbeidsuka?**

### Mål:

Elevene blir tryggere på hvordan de kan presentere seg og si litt om seg selv og hva som er viktig for dem som interesser, verdier og holdninger. Se betydningene av det og hvordan de kan bruke det i arbeidslivkonteksten.

### Bakgrunn/intro for elevene:

Når du skal ut i arbeidsuke, er det lurt å vite litt om hvem du er og hva du tar med deg til en arbeidsplass. Det handler om å forstå deg selv litt bedre. Du har med deg erfaringer fra familie, skole, venner og fritid, og alt dette former deg. Det gjør at du kanskje jobber best alene – eller i team, kanskje liker praktiske oppgaver – eller å snakke med folk. Å vite dette hjelper deg med å gjøre et godt førsteinntrykk, forstå hva du trenger for å trives og å møte nye krav og folk på en tryggere måte.

### Forberedelser/Utstyr som trengs:

* PP-presentasjonen

### Gjennomføring:

Start med å presentere bakgrunn/introene for elevene, og start gjennomgang av PP. Velg hensiktsmessig presentasjon for din klasse, diskuter spørsmålene i grupper eller plenum. Gjør øvelsen «Min intro på arbeidsplassen» ved at elevene øver seg for hverandre to og to først. La gjerne noen frivillige fremføre for klassen

Gi konstruktiv tilbakemelding på for eksempel: tydelig stemme, øyekontakt, vennlig tone etc.

